JohanHeinsen/ENO huggingface dataset:
Den Nord-Cimbriske Tilskuer, 1829-01-13
J London skal der have været Forhandlinger mellem Lord Aberdeen og Fyrst Polignac om de orientalske Anliggender, og det hedder, at St. James og Pariser-Cabinettet ville afsende Commissairer til en tyrkisk Øe, hvor en befuldmægtiget fra Porten skulle underhandle med dem. Uagtet den Beskyttelse, som Ministeren Calomarde synes at yde Grev d'Espagna, siges det dog bestemt at Greven skal miste Commandoen i Catalonien, og General Sarsfeld, Gouverneur i Tarragona, overtage den.
Den Nord-Cimbriske Tilskuer, 1829-01-13
Under Rubrik, vore Dages Luxus læser man man en Beretning fra den sidste Leipziger Messe, hvori blandt Andet meldes, at en Hr. Ochler havde fremviist et Pragtshawl, 6 Qv. bredt og 6 Alen langt, som var fabrikeret i Reichenbach i Voigtlandet af Haarene paa et Faar som istedetfor Uld bærer overmaade fine Haar, og som har viist sig som et Naturspil paa Godset Dahlen ved Dresden. Dette Haar eller Duun kappes i Fiinhed med Geedernes i Buchhariet eller Persien og var en Gjenstand for almindelig Beundring paa det sidste Uldmarked i Dresden. Dette Shawl var saa fiint, at det veiede kun Pund og kunde trækkes gjennem en Fingerring.
Den Nord-Cimbriske Tilskuer, 1829-01-13
To andre Shawler af den fineste Electoral-Uld, hvoraf der kan udbringes 80,000 Alen af Pundet, bleve ogsaa foreviste. Ogsaa i Bordorf er et saadant Haarfaar bleven tillagt; hvis denne Race vil lade sig formere, da vil man faae et ganske nyt Stof forFabrikationen.
Den Nord-Cimbriske Tilskuer, 1829-01-13
J Paris forfærdiges nu rosenrøde Damekaaber, af den fineste tibethanske Geedeuld, som koste fra 30 til 150 Rigsdaler Courant. Disse Kaaber gjøre alle Dameskrædere fortvivlede, da ere vævede færdige endog med Kraverne og de nedhængende Ærmer, saaat de kunne bruges strax. - Jstedetfor det indvævede eller sædvanlige Broderie, ere nu 3 til 4 dobbelt over hverandre malede Rander af Blade og Decorationer komne i Mode. Tredobbelt skatterede Blade blive skilte fra hinanden ved Linier, som gaae mellem dem; Tegningen bliver presset paa med Valser og Farven indtrykket med Former. Saaledes blive ogsaa Løv- og Liniezirater anbragte paa Linons, Ogendis og Krep-Rober med de fineste Farver. Saadan en Balkjole, af hvilke de Gule for Øieblikket ere de moderneste, og som kun kan bruges een eneste Balaften, koster fra 20 til 60 Rbd.
Den Nord-Cimbriske Tilskuer, 1829-01-13
Den 8de Decbr. blev Joseph Hunton hængt i London for at have disconteret falske Vexler, til Beløb 5000 Pd. St. Da han havde været en meget bæderlig Kjøbmand, der mangengang havde havt Vexler ude for 20,000 Pd., men var bleven ødelagt ved nogle uheldige Speculationer, saa interesserede sig overordentlig Mange for ham, thi stricte efter Loven skulde han jo miste Livet. Han var allerede kommen til Spithead, var kommen ombord paa et Skib for at gaae til Amerika, men laae paa Rheden, for Modvind, da han blev greben af nogle Personer, som vilde fortjene de 200 Pd. som Bankeurhuset S. William Curtis havde udlovet for hans Paagribelse. Endnu 48 Timer førend hans Henrettelse, kom der 5 Bønskrifter ind til Kongen om Benaadelse, de To af de havde ikke mindre end 7838 Underskrivter, men det hialp ikke, Loven maatte fuldbyrdes. Han viste megen Fatning paa Skafettet, og afgav der et Brev til sin Kone med de Ord: "Giv min Hjertelskede det, og stig hende, at jeg er lykkelig Han efterlader sig 10 Børn.
Den Nord-Cimbriske Tilskuer, 1829-01-13
En Associe af et meget stort Bankeurhuus i London, Rowland Stephensen, har bortfjernet sig og medtaget en Summa af ikke mindre end 150,000 Pd. Sterling. Liv-Assurance-Compagniet taber alene derved 39,000 Pd. St.
Den Nord-Cimbriske Tilskuer, 1829-01-13
J Wien gik den 17de December det Rygte, at Jussuf Pascha var passeret derigjennem til Rom, for at lade sig indlemme i den catholske Kirke.
Den Nord-Cimbriske Tilskuer, 1829-01-13
Frøken Maria v. Nicolay, en Datter af den russiske Gesandt i Kjøbenhavn, er bleven udnævnt til Æresdame hos Keiserinden af Rusland.
Den Nord-Cimbriske Tilskuer, 1829-01-13
Den 30te Decbr. vare Kornpriserne i London, Flaue, formedelst den stærke Tilførsel vare Havre og Ærter falden 1 shill. i Prisen.
Den Nord-Cimbriske Tilskuer, 1829-01-13
Udenlandsk. Jfølge Generalpostdirections=Plakaten af 19de Decbr. f. A., bliver Vognmandstaxten for Januar, Februar og Marts Maaneder d. A. uforandret i Almindelighed, nemlig: for et Par Forspandsheste eller stemplet Postvogn med 2 Heste 5 Mk. Sølv pr. Miil, og for en mindre Vogn med 2 Heste, eller enkelt Hest til Estafette eller Forspand 4 M. 4 s. Sølv pr. Miil; men derimod nedsat for Hjøring Amt til respective 4 Mk. 8 s. og 3 Mk. 12 s. Sølv pr. Miil.
Den Nord-Cimbriske Tilskuer, 1829-01-13
Under 13de December er Hofjægermester Theodor Greve af Reventlow udnævnt til kongl. Legations=Secretair i St. Petersborg.
Den Nord-Cimbriske Tilskuer, 1829-01-13
Den i Statens Tjeneste graanede, almeenagted Olding, Hs. Excellence Overhofmester Brokken huus, Storkors af Dannebrogen, der den 1ste Januar 1779 indtraadte i Charge ved den herværende Hofetat, som Kammerjunker hos Enkedronning Ju ligne Marie, feirede den 1ste Dennes sit 50-aarige Jubilæum. Negithon, Bud ved Hof= og Stadsretten, blev i afvigte Aar ved Lands Overretten tiltalt for misligt Forhold i sin Function og fradømt sin Bestilling. Høiesteret underkiendte denne Dom og paalagde blot den dømte at udrede en Mulct til det Offentlige.
Den Nord-Cimbriske Tilskuer, 1829-01-13
Det høikongl. danske Cancellie har ved allerunderdanigst at foredrage Hs. M. Kongen Dommen til allernaadigst Confirmation andraget paa Hof= og Stadsrets=Dommens Sanction, ihvorvel Høiesterets Dommen kunde siges at være motiveret ved visse specielle Omstændigheder. Hs. Majestæt har allernaadigst bifaldet Cancelliets Anskuelse af Sagen og tilladt at Negithon gives Afsked.
Den Nord-Cimbriske Tilskuer, 1829-01-13
Fra Pressen er udkommen: En særdeles lystelig og fornøielig Historie om Mikkel Tyvetrækker og Malene Katteskind samt deres Datter: den tykke, brede og fede Valbykone, Nille Smaaemad, tilligemed Beskrivelse om hvordan hun myrdede sine to Mænd, samt hvorledes hun efter Sagnet, en Nytaarsaften for hundrede Aar siden, blev tagen af Fanden paa gamle Kongevei, hvor hun endnu hver Nytaarsaften skal kjøre i en Jldvogn med Jldheste for, omgiven af flammende Luer, med meget mere, som denne Historie, der er funden i en afdød Valbykones Kisteledike, indeholder Fra den 21de December 1827 til den 21de December 1828 ere i Kjøbenhavn copulerede 854 Par fødte 2,075 Drenge, og 1,974 Piger, tilsammen 4,049 Jndivider; døde 1,084 Mænd, 928 Qvinder, 818 Drenge og 717 Piger, tilsammen 3,517 Jndivider; der ere altsaa 502 flere fødte end døde. Blandt de i det ovennævnte Aar Begravne have 21 dræbt sig selv, 34 ere druknede, 32 ere omkomne ved andre ulykkelige Hændelser, 215 ere dødfødte, og een Eneste død af Kopper.
Den Nord-Cimbriske Tilskuer, 1829-01-13
Skibet Fortuna, Skpr. Norberg, fra Malmøe bestemt til Hull, er strandet ved Warburg. Folkene ere druknede, men Ladningen bjerges.
Den Nord-Cimbriske Tilskuer, 1829-01-13
Aalborg Avis omtaler følgende Stranding: Natten mellem den 27de og 28de Decbr. indstrandede paa Asdal Strand, Brigskibet Triumph kaldet, drægtig 122 svære svenske Læster, ført af Capt. Jsack Østerberg af Gothenborg, tilhørende Handelsmand, L. B. Linqvist sammestæds, kommende fra ibidem, bestemt til Newcastle med en Ladning Mastespirer, og Furreplanker. Besætningen, 14 Mand, er bjerTrekker, redigeres og udgives i Thisted af J. S. Lund. get, samt det meste af Jnventarium, og formodentlig vil hele Ladningen blive bjerget; men Skibet er forliist. Det var en hastig Reise den 27de om Aftenen gik han fra Gothenborg, og om Natten var Skibet ved Asdal paa Strand.
Den Nord-Cimbriske Tilskuer, 1829-01-13
Efter Forlydende er en Vaudeville som hedder De Forliebte paa Nicolai Taarn, eller hvad siger Publikum antaget til Opførelse paa det kongl Theater. Man nævner dens Forfatter en genial Skolediscipel.
Den Nord-Cimbriske Tilskuer, 1829-01-13
Kjøbenhavns Børs, den 6. Jan. Cours. Hamb. 2 M., a vista 205. Spec. 208. Specier solgtes til 12 Rbmk. 7 1/2 s. BankDisconto 4 pCt. Norske Speciessedler pr. 100 Specier 146 1/2 Rbd. Sedler. 4 pCt. kongl. Obligationer (uden Renter) 87 a 87 1/4 Rbdlr. Sedler. Dito dito 85 i Banco. Nationalbank-Obligationer (af Laanet 4de Febr. 1820) 102 Rbd. r. Sølv. Dito dito 106 Rbd. Sd.
Den Nord-Cimbriske Tilskuer, 1829-01-13
Kbhavns Torvepriser den 2 Jan. 1829. Hvede 9 Rbd. 1 Mk. - s. a 10 Rbd. 2 Mk. - s. Rug 4 Rbd. 3 Mk. - s. a 5 Rbd. 3 Mk. - s. Byg 2 Rbd. 4 Mk. - s. a 3 Rbd. - Mk. - s. Havre 2 Rbd. 2 Mk. 4 s. a 2 Rbd. 3 Mk. 8 s. Ærter 4 Rbd. 5 Mk. - pr. Tønde.
Den Nord-Cimbriske Tilskuer, 1829-01-13
Avertissements. Over det paa Forstrandene i Hassing, og Refs Herreder i 1828 løst af Havet Jnddrevne, der bestaaer i endeel Spigere, Bjelker, Rulletræer, Planker og Vrag, afholdes offentlig Auction saaledes: Onsdagen den 14de Dennes Klokken 10 Formiddag i Øster-Agger og derefter i Aalum, Torsdagen den 15de Dennes Kl. 10 i Tolbøll, Ørum og Hvidberg vestenaae, Fredagen den 16de Dennes Kl. 10 paa Røn hvilket herved til behagelig Efterretning for Lysthavende kundgjøres. Teglgaarden den 7de Januarii 1829. Fischer.
Den Nord-Cimbriske Tilskuer, 1829-01-13
Undertegnede vil under Haanden sælge sin iboende Gaard paa denne Byes østre Gade, og omtrent 30 Tdr. Sædeland paa Byens Mark. Thisted den 9de Januar 1829. Jnger Jacobsdatter Kløv, sal. Niels Jensen Tousgaard.
Den Nord-Cimbriske Tilskuer, 1829-01-16
Ao. 1829. Den No. 5.
Den Nord-Cimbriske Tilskuer, 1829-01-16
Nord-Limbriske Tilskuer, eller Thisted. Amts kgl. allernaadigst privilegerede. AvertissementsTidende. Forsendes med Brevposten, overalt i Danmark. Fredagen. den 16de Januar.
Den Nord-Cimbriske Tilskuer, 1829-01-16
Udenlandsk. Rusland, Tyrkiet og Grækerland, Man hører endnu ikke noget om Operationer, som ere forefaldne for Varna; Vinteren har formodentlig lammet alle Foretagender. Rygtet siger, at General Diebitsch skal i næste Feldttog overtage Commanden over den hele russiske Armee.
Den Nord-Cimbriske Tilskuer, 1829-01-16
De i Hospitalerne i Bucharest herskende smitsomme Sygdomme skulle endnu der anrette store Ødelæggelser, mod 20 Landsbyer, som ere anstukne, hedder det, skulle efter Divanets Ordre, lægges i Aske. - Fra Constantinopel skrives under 28de November, at den nederlandske Gesandt, har bekjendtgjort Divanet de Allieredes Beslutning, med Hensyn til Grækerlands Grændser, som nu blot skal indskrænke sig til Morea og Cycladerne, efter den engelske Gesandts Forestilling; og ikke, som der var foreslaaet: til Havbugten ved Arta og Volo. Reis Effendi, har paa Gesandtens Spørgsmaal, hvad Porten ville gjøre naar Magternes Beslutning blev den tilkjendegivet? have givet det undgivende Svar, at han Reis Effendi) var kun Organet, ikke det ottomaniske Ministeriums Sjæl, han maatte først høre sine Collegers Mening, førend han fældte en Dom; det synes forøvrigt ikke, som at Reis Effendi er stemt for Grækerlands Anerkjendelse. Der arbeides endnu ivrigt paa Hovedstadens Forsvar, og man seer af alle Regjeringens Measures, med hvilket, Eftertryk den har i Sinde at føre det tilkommende Feldttog. - Fra Ancona skrives under 23de December, at i Følge Breve fra Otranto, skulle de allierede Magters Gesandtere have erklæret Grev Capodistrias, at Halvøen Moren og Cycladerne af de 3 Magter ere tagne i Beskyttelse, og at disse ikke ville taale noget Angreb af Porten paa dette Gebet, men ansee Saadant, som rettet mod dem: men hvorimod de fordrede, at den græske Regjering søgte at undgaae Alt, der kunne give Porten Anledning til Klager og Repræssalier. Om denne Erklæring definitiv indskrænker det tilkommende Grækerland til Morea og Cyrladerne, eller om det blot skal være en Art Provisorium, er vel endnu uafgjort; imidlertid retter den græske Regjering sig efter de allierede Gesandteres Raad, og det hedder, at Grev Capodistrias har sendt Gesandtere til Candien, for at opfordre de derværende Grækere til Fred, og for at tilbyde de Misfornøiede et Asylum i Morea; ogsaa til General Church skal der være indløben befaling, saavidt muligt at standse med Fjendtlighederne. J Nauplia skal en Commission være nedsat for at vaage over den offentlige Rolighed, og for at organisere Armeen. Paa Maltaventede man hver Dag de allierede Magters Gesandtere, for at beraad slaae om vigtige Gjenstande.
Den Nord-Cimbriske Tilskuer, 1829-01-16
Portugal. Fra Lissabon skrives under 17. December: Af det Jndtryk, den sidste Depesche fra Rio Janeiro har gjort paa Enkedronningen, lader sig slutte til dens Vigtighed. Hver Dag indslutter hun sig med begge sine Døttre i Don Miguels Kammer, under Foregivende af SpillePartier, men intet Menneske bliver indladt dertil.
Den Nord-Cimbriske Tilskuer, 1829-01-16
Daglig blive afholdet Ministerraad i Overværelse, af den kongelige Families Medlemmer. Det synes, som om Don Pedro har erklæret sin faste Villie, at hævne sig og sin Datter. - Regjeringen har nu allerede ladet bringe alle Kirke-Kassers rede Penge til Skatkammeret. Fra Provindserne høre vi ikke et Ord; men det lader sig tænke, hvad der foregaaer, idet Aviserne publicere et Decret, der byder at behandle alle dem med største Strænghed, som blive grebne med Vaaben i Hænderne. Om Don Miguels fande Tilstand, veed man egentlig Jntet; efter de seneste Efterretninger man havde i Paris fra Lissabon, skulle den Syges Tilstand være høist farlig, og Rygtet sagde paa Børsen i Paris den 2den Januar, at Don Miguel var død.
Den Nord-Cimbriske Tilskuer, 1829-01-16
Spanien. Efter Lovene er det Statsgouverneuren og Politiet i Catalonien tilladt at bære Vaaben; men Grev d'espagne har nu erklæret alle Tilladelser for ugyldige, og forordnet at hvem, der vil have dem, skulle henvende sig til ham og derfor betale 15 Fr. Greven fik derved aarligen 70,000 Franker meere i Jndtægter; men GeneralSarsjeld, Gouverneur af Tarragona, har erklæret Beboerne af hans District, at kun hans egne Tilladelser ere de gieldende. Grev d'espagne ville nylig igjen henrette 15 a 20 Constitutionelle; men en kongelig Depesche forbød ham, ved Henrettelser at forbittre Gemytterne.
Den Nord-Cimbriske Tilskuer, 1829-01-16
Blandinger. Den 2den Januar skulle en Mand halshugges i Nordheim, fordi han havde druknet sin Kone. J det Hannoverske have saaledes siden 1814 mange Henrettelser fundne Sted: En Forbryder i Reinhausen havde ligeledes myrdet sin Kone; Een i Hardegsen havde slaaet sin Onkel ihiel; en Anden i Winzenburg havde myrdet sin egen kjødelige Broder, og Een i Göttingen har dræbt sin egen Fader, Fra Engeland skrives at flere portugisiske Officerer ere allerede indskibede, og en stor Deel af de egentlige Tropper ville, naar Veiret bliver gunstigt, gaae ombord.
Den Nord-Cimbriske Tilskuer, 1829-01-16
Det synes at behage den unge Dronning af Portugal i Laleham, og hun gaaer ofte ud at spadsere; hendes Følge bestaar af 52 Personer; 2 Secretaiter ere bestandig i Arbeide, naar Depescherne ere færdige, skikkes de strax til London. Beboerne af Den Terceira have tilsendt Dronningen en Adresse, og erklæret: at de for ville døe, end forene sig med hendes Fiender.
Den Nord-Cimbriske Tilskuer, 1829-01-16
Det hedder at den til Constantinopel afseilede ægyptiske Flaade, skal escorteres af østerrigske Krigskibe, som skulle have Ordre til, ogsaa at føre østerrigske Coffardieskibe gjennem Blokaden, og at gjøre Modstand, hvis der bliver skudt paa dem. (?)
Den Nord-Cimbriske Tilskuer, 1829-01-16
Depescher fra General Maison af 10de December melde, at Sundheds-Tilstanden blandt de franske Tropper bedrer sig Siden Afreisen fra Frankerig ere 581 Mand døde, hvoriblandt 22 Officerer.
Den Nord-Cimbriske Tilskuer, 1829-01-16
Den 12te December om Morgenen Kl. 4 slog Lynilden ned i en Vindmølle ved Jesseritz, kløvede Møllestenen, som var 1 1/2 Fod tyk, kastede 1/2 Deel af den, som man anslaaer til 12 a 14 Centners Vægt, mod den anden Side af Møllen gjennem tykke Eege Brædder, 32 Fod bort fra Møllen, og slog den 17 Tommer dybt ned i Jorden. Mølle Eierens Søn, var selv med en 15 Aars Dreng i Møllen da Lynet, slog ned, de bleve kastede til Jorden, men fik ingen videre Skade, imidlertid havde dog Lynet tændt, og Møllen brændte. Den i Schwarzburg-Sondershausen regierende Fyrste har udgivet et Forbud imod at feire hans Fødselsdag med Gevæhrskyden, hvorved saa let afstedkommes Ulykke. Blandt andet var en Mand i det Badenske saa ulykkelig, at skyde sin egen Datter med en Papiirs=Forladning paa en Bryllupsfest. Den sande Glæde - hedder det behøver ikke slige Knald-Effecter og kan yttre sig paa anden sømmelig Maade." Den 5te December udnævnte Paven 8 Cardinaler, hvoriblandt Ungarns Primas, 5 Erke Biskopper og 22 Biskopper.
Den Nord-Cimbriske Tilskuer, 1829-01-16
J Fyrstendømmet Hechingen udkom under Dato 18de Februar 1725 en fyrstelig Kundgjørelse, hvori loves en Belønning af 5 Gylden til enhver Landmand, som Overjægermesteren: "einen Kobold, eine Nire, over ander dergleichen Gespenst lebendig oder dødt, einliefern werde" Hs. Exellence Hr. Overjægermesteren var vel ikke bleven lidt betuttet? eller havde vidst hvorledes han skulde betee sig, hvis man for Spas havde meldt ham: at Bønderne kom ansættendes med et Gespenst." Det vides ellers ikke, at Nogen har erholdt den nævnte fyrstelige Præmie.
Den Nord-Cimbriske Tilskuer, 1829-01-16
Indenlandsk. Den 2den Dennes gav Hs. kongl. Høihed Prinds Christian Frederik en Soiree og Concert, som bivaanedes af Hs. Majestæt Kongen og de kongelige Prindser og Prindsesser. Der opførtes en, i Anledning af den høie Formæling den 1ste November, af Hr. Etatsraad Rabbek digtet og af Hr. Professor Kuhlau componeret ny stor Cantate.
Den Nord-Cimbriske Tilskuer, 1829-01-16
Den 4de Dennes fandt en af Hs. kongl. Høihed Prinds Christian foranstaltet Kanefart, Sted. Kl. 1 forlod de høie Herskaber med Suite Palaiet paa Amalienborg og kjørte gjennem Staden til Sorgenfri, hvor et Diner var arangeret. Kl. 6 1/4 kom Toget med Fakler tilbage til Staden. Hs. k. H. Prinds Christian kjørte med Hs. k. H. Kronprindsessen, Hs. k. H. Prindsesse Caroline Amalia med Hs. Ex. Hr. Baron v. Nicolai, Hos k. H. Prindsesse Wilhelmine med Hs. høifyrstelige Durchtauctighed Prindsen af Philipsthal, Hs. k. H. Prinds Frederik med Hofdame Frøken v. de Maase, o. s. v. J Følget faaes Hs. Ex Hr. Wynn, storbrittanisk Gesandt, Geheimeraad Greve v. Hardenberg, Hofmarschal Kammerherre v. Moltke, General v. Friboe, m.Fl.
Den Nord-Cimbriske Tilskuer, 1829-01-16
Den 30te Decbr. f. A. er F. C. Bendixsen i Thisted erkjendt som kongl. fransk Vicekonsul og Consular-Agent sammestæds.
Den Nord-Cimbriske Tilskuer, 1829-01-16
Efter Forlydende er Dr. philos. J. L. Heiberg efter den kgl Theater Directions allerunderdanigste Forslag bleven udnævnt til Theaterdigter, Reppe kunde den kgl danske Skueplads erholde en Mand om hvis Genie og øvrige Vilkaar Forhaabningen. torde være saa stor som her Dr. Heibergs sidste Embedsstilling var, som bekjendt, "Lector i Kiel Ved den nylig afholdte Officier-Examen paa Landcadetakademiet erholdt Cadetterne F. v. Caroe, F. v. Dannemand og C. von Andræ den første Præmie.
Den Nord-Cimbriske Tilskuer, 1829-01-16
Fra tilforladelige Kilder meldes: at det allernaadigst har behaget Hs. Majestæt Kongen, efter Ansøgning, i Naade at entledige Land- og Søe-KrigsCommissair i 2det sjællandske District, Oberst og Kammerherre C. v. Holten, som Generalmajor, samt igjen at udnævne Ritmester, Ridder v. Rosenørn, af jydske Regiment lette Dragoner, til Land- og Søe-Krigscommissair i 2det sjællandske District. - Generalmajor v. Holten har i over 25 Aar tjent i Colonierne; senest, efter at have været ansat herhjemme under Krigen, som Gouverneur paa St. Thomas og St. Jean, indtil det 1822, da han ei længere der kunde udholde Climatet, allernaadigst behagede Hs. Majestæt Kongen at ansætte ham som Land- og Søe=Krigscommissair i 2det jydske District, hvorfra han ultimo 1825 blev forflyttet til Sjælland. Fru Cancellieraadinde Dose i Jtzeboe har med sin betydelige Formue i en Række af Aar stiftet meget Godt og været mange Fattiges og Betrængtes kjærlige Tilflugt. Hs M. Kongen, som ikke lader nogen skjøn Handling upaa agtet, har allernaadigst gjennem det kongel schl.-holst-lauenb. Cancellie ladet sig underrette om de nærmere Omstændigheder, og derefter behaget at udnævne Fru Dose til Etatsraadinde.
Den Nord-Cimbriske Tilskuer, 1829-01-16
En fattig Bonde som havde fristet den tunge Skjæbne at miste begge sine Hænder, frembar sin Nød for Landets Fader og gik ikke forgiæves. Hs. Maj. Kongen befalede allernaadigst vor udmærkede Mekanikus Dannebrogsmand Brauer at forfærdige tvende kunstige Hænder til den Ulykkelige, som derved blev hjulpen langt over Forventning - Velsignede Regent!
Den Nord-Cimbriske Tilskuer, 1829-01-16
Den 4de Dennes opførtes i det kongl. Skuespilhuus, ved Deres Majestæters og Kongehusets høie Nærværelse, det nye Original=Lystspil: Østergade og Vestergade" tredie Gang, for fuldt Huus og med samme bifald, som ved de tvende første Forestillinger. Dette Stykkes fortrinlige Udførelse og dets fordet Meste heldige anbragte Localiteter synes at ville holde det længere paa Repertoiret, end flere af dets Forgjængere i den sildigere Tid, omendskjøndt Caracteertegningen unægteligen ogsaa her er den svagere Side. Dhrr. Dr. Ryge, Windsløv jun- og Rosenkilde vandt i Særdeleshed denne Aften et stormen ge bifald.
Den Nord-Cimbriske Tilskuer, 1829-01-16
Arrestanten, Slavenegerdreng Philip, tiltalt af Justitien for begaaet Mordbrand, som af St. Tho me Bytings Extraret var dømt til Arbeide i Kjøbenhavns Tugthuus sin Livstid og af den vestindiske Landsoverret til at straffes med 25 Pidskeslag for Justitsstøtten samt taaleligt Arbeide i Jern i 2 Aar, mellem de criminelle Slaver paa St. Thomas, er ved Høiesteretsdom frikiendt for Actors Tiltale i denne Sag.
Den Nord-Cimbriske Tilskuer, 1829-01-16
Døde. Kjøbenhavn: Garvermester og Captain, ved det borgerlige Artillerie J. M. Henriques; Kunstdreier svend Johan Emil Rudolphi, 20 Aar. Lyngbye: Postmester Claus Jørgensen. Østerskjerninge Præstegaard : Rasmus Benderen, Sognepræst for Østerskjerninge og Hundstrup Meenigheder, 61 Aar. Aalborg: Anders Stockholm, 11 Aar; Sophie M. Møller, fød Wederking; Pastor emer. Ole Tidemann Meldal, 64 Aar. Constantinsborg; Sophie Mohr, fød Holck, 34 Aar. Traventhal, Kammerherre og Amtmand Otto Diderich v. Staffeldt, 66 Aar.
Den Nord-Cimbriske Tilskuer, 1829-01-16
Ledige Embeder. Under det danske Cancellie: Sognekaldet i Sæbye, Kjøbstæd under Aalborg Stift; 355 Rbd. - Rødding og Skrave Sognekald i Ribe Stift, 300 Rbd. Præstegaarden, betales efter Taxation som efter Biskoppens Formening bliver henimod 4000 Rbd. r. S.
Den Nord-Cimbriske Tilskuer, 1829-01-16
Befordringer og Afgang. Under det danske Cancellie: Den 31te December er Sognepræsten i Sæbye, Dr. phill. C. S. Limkilde, til Sognepræst i Skielskjør; Cand. theol. F. Krarup til Sognepræst for Hornum, Fleisborg og Hyllebjerg Menigheder i Viborg Stift.
Den Nord-Cimbriske Tilskuer, 1829-01-16
Kjøbenhavns Børs, den 9 Jan. Cours. Hamb. 2 M., a vista 205 Spec. 208. Specier solgtes til 12 Rbmk. 7 1/2 s. BankDisconto 4 pCt. Norske Speciessedler pr. 100 Specier 146 1/2 Rbd. Sedler. 4 pCt. kongl. Obligationer (uden Renter) 87 a 87 1/4 Rbdlr. Sedler. Dito dito 85 i Banco. Nationalbank-Obligationer (af Laanet 4de Febr. 1820) 102 Rbd. r. Sølv. Dito dito 106 Rbd. Sd.
Den Nord-Cimbriske Tilskuer, 1829-01-16
Kbhavns Havnepriser den 3 Jan. 1829. Hvede 9 Rbd. 1 Mk. - s. a 10 Rbd. 2 Mk. - s. Rug 4 Rbd. 3 Mk. - s. a 5 Rbd. 3 Mk. - s. Byg 2 Rbd. 4 Mk. - s. a 3 Rbd. - Mk. - s. Havre 2 Rbd. 2 Mk. 4 s. a 2 Rbd. 3 Mk. 8 s. Ærter 4 Rbd. 5 Mk. - pr. Tønde.
Den Nord-Cimbriske Tilskuer, 1829-01-16
Ved Tallotteriets 1125.
Den Nord-Cimbriske Tilskuer, 1829-01-16
(Trækn. i Wandsbeck udkom, 55,29,30,26,4.
Den Nord-Cimbriske Tilskuer, 1829-01-16
Avertissements. De respective Familier fra Landet som ønske at deeltage i Ballet den 28de denne Maaned i Anledning af vor allernaadigste Konges Fødselsdag, ville behage at melde dem hos Undertegnede. Thisted, den 14 Januar 1829. Kirstine sal. A. H. Møllers.